প্রকৃতপক্ষে কতিপয় পত্রিকার পরিকল্পিতভাবে পুনঃপুন অসত্য রিপোর্ট প্রকাশ- আমার সম্পর্কে জনমনে ভুল ধারণা সৃষ্টিতে বেশি সহায়তা করেছে। যোগাযোগমন্ত্রী হওয়ার পর, মন্ত্রীর অফিস মেরামত ও গাড়ি ক্রয় নিয়ে অসত্য রিপোর্ট প্রকাশ করে কতিপয় পত্রিকা আমাকে বিতর্কিত করার প্রক্রিয়া শুরু করে। যোগাযোগমন্ত্রীর অফিস মেরামত ছিল একটি রুটিন ওয়ার্ক। এ কাজের দায়িত্বে ছিল গণপূর্ত বিভাগ, যোগাযোগ মন্ত্রণালয় নয়। গণপূর্ত বিভাগ অফিস মেরামত বাবদ ব্যয় করেছে আনুমানিক ৭ লক্ষ ২০ হাজার টাকা। এ হিসেব এখনও গণপূর্ত বিভাগে রয়েছে। অথচ প্রথম আলোসহ কতিপয় পত্রিকায় প্রকাশিত হয়েছে এই ব্যয় ১ কোটি ২০ লক্ষ টাকা। আর যোগাযোগমন্ত্রীর যে গাড়ি নিয়ে পত্রিকায় প্রতিবেদন প্রকাশিত হয়েছে, সে গাড়ি আদৌ ক্রয় করা হয় নি। আমি পত্রিকার এ অসত্য সংবাদের প্রতিবাদ জানাই। কালকিনিতে আমার বাড়ি নির্মাণ নিয়ে প্রথম আলো হেড লাইন করে অসত্য সংবাদ প্রকাশ করে। আমি এর প্রতিবাদ জানিয়ে প্রথম আলো পত্রিকার সম্পাদককে একটি চিঠি দিই। সড়ক দুর্ঘটনায় যোগাযোগমন্ত্রী হিসেবে আমাকে অহেতুক দায়ী করে অব্যাহত প্রচারণা ছিল একটি অশুভ পরিকল্পনা। চলচ্চিত্রকার তারেক মাসুদ ও সাংবাদিক মিশুক মুনীর সড়ক দুর্ঘটনায় মারা গেলে তার জন্য যোগাযোগমন্ত্রীকে দায়ী করে শহিদ মিনারে আমার পদত্যাগ চাওয়া হয়। অথচ মানিকগঞ্জে দুর্ঘটনা কবলিত সড়কে খাদাখন্দ ছিল না। দুই ড্রাইভারের অসর্তকতা ও অতিবৃষ্টির জন্য ভিজিবিলিটি না থাকায় দুর্ঘটনাটি ঘটে আমি যোগাযোগমন্ত্রীর পদ থেকে চলে আসার পর পরবর্তী ঈদগুলোতে ঘরমুখো মানুষের নাজেহাল এবং সড়ক দুর্ঘটনায় মৃত্যুর সংখ্যা অনেক বেশি ছিল। এখনও অহরহ সড়ক দুর্ঘটনা ঘটছে। দুর্ঘটনায় প্রেস ক্লাবের সামনে একাধিক সাংবাদিক মৃত্যুবরণ করেন। দেশে বিভিন্ন সড়ক দুর্ঘটনায় বিশিষ্ট ব্যক্তি, ২ জন এমপিও মৃত্যুবরণ করেছেন। এসব দুর্ঘটনা নিয়ে পত্রিকায় লেখা হয় না, আন্দোলন হয় না। কারও পদত্যাগ চাওয়া হয় না। তা হলে শুধু আমার বেলায় কেন লেখালেখি, আন্দোলন ও পদত্যাগ চাওয়া হয়েছিল? দুর্ঘটনার এই বিষয়টি উল্লেখ করে আমি প্রথম আলো’র সম্পাদককে একটি চিঠি দিয়েছিলাম। এ বিষয়ে আমি কলামিস্ট সৈয়দ আবুল মকসুদকে দুটি চিঠি লিখেছি সড়ক দুর্ঘটনা পৃথিবীর প্রত্যেক দেশে একটি অনিবার্য আতঙ্ক। ইতিহাস বলে, শুধু বাংলাদেশের মতো উন্নয়নশীল দেশ নয়, উন্নত দেশেও সড়ক দুর্ঘটনা ঘটে। আমেরিকা, ফ্রান্স, লন্ডন, জাপান, সিঙ্গাপুরের মতো উন্নত দেশ হতে শুরু করে এশিয়া-আফ্রিকা ও ল্যাটিন আমেরিকার উন্নয়নশীল দেশগুলোও সড়ক দুর্ঘটনা হতে মুক্ত নয়। বরং জনসংখ্যা, যানবাহন ও আধুনিক অবকাঠামো বিবেচনায় উন্নয়নশীল দেশে সড়ক দুর্ঘটনার তুলনামূলক ভয়াবহতা উন্নত দেশের তুলনায় তেমন ভয়ঙ্কর নয়। অতীতের দিকে দৃষ্টি দিলে দেখা যাবে, পৃথিবীর সবচেয়ে ভয়ানক সড়ক দুর্ঘটনাগুলোর অধিকাংশই উন্নত বিশ্বে ঘটেছে। এক হিসেবে দেখা যায়, ১৮৫০ থেকে ২০১৩ পর্যন্ত সড়ক দুর্ঘটনায় সারা বিশ্বে ২১৩০ জন বিখ্যাত ব্যক্তি নিহত হয়েছেন। এদের ৭০ ভাগই ঘটেছে উন্নত দেশসমূহে। দুর্ঘটনায় নিহতদের মধ্যে রাষ্ট্র ও সরকার প্রধান, রাজনীতিবিদ, নোবেল পুরস্কার বিজয়ী, দার্শনিক, স্থপতি, প্রকৌশলী, খেলোয়াড়, কবি-সাহিত্যিক, সাংস্কৃতিক ব্যক্তিত্ব, গণিতজ্ঞ, গায়ক, লেখক, দার্শনিক, চিত্রশিল্পী, অভিনেতা-অভিনেত্রী, চলচ্চিত্র পরিচালক, রেসলার,এ্যাথলেট, সাংবাদিক, শিক্ষক, অর্থনীতিবিদ ও নভোচারীসহ আরও অনেক পেশার বিখ্যাত ব্যক্তিরা রয়েছেন। আমাদের বাংলাদেশেও অনেক বিখ্যাত লোক সড়ক দুর্ঘটনায় নিহত হয়েছেন। ১৯৮৯ খ্রিস্টাব্দের ২০ জানুয়ারি প্রখ্যাত চলচ্চিত্রকার আলমগীর কবির সড়ক দুর্ঘটনায় মারা যান। বিশ্বখ্যাত ফরাসি বিজ্ঞানী ও নোবেল পুরস্কার বিজয়ী পিয়েরে কুঁড়ি (চরবৎৎব ঈঁৎরব, ১৮৫৯-১৯০৬) ১৯০৬ খ্রিস্টাব্দে সড়ক দুর্ঘটনায় নিহত হন। নাইজেরিয়ার নেতা এডোগোক আদেলাবুর ১৯৫৮ সালে ৪৩ বছর বয়সে সড়ক দুর্ঘটনায় মারা যান। ব্রাজিলের এক সময়ের জনপ্রিয় প্রেসিডেন্ট জুসেলিনো কুরিটসেক সড়ক দুর্ঘটনায় মারা যান। ভারতের মন্ত্রী ও কংগ্রেস নেতা ২০০০ সালে সড়ক দুর্ঘটনায় মারা যান। আজারবাইযানের জাফর সিভেরি ১৯৪৭ সালে সড়ক দুর্ঘটনায় মারা যান। সোভিয়েত নেতা ম্যাসহরেভ ১৯৮০ খ্রিস্টাব্দে সড়ক দুর্ঘটনায় মারা যান। যুগোশ্লাভিয়ার প্রিন্স ক্রিস্টোফার ১৯৯৯ সালে সড়ক দুর্ঘটনায় নিহত হন। নভোচারী পিট কনরার্ড সড়ক দুর্ঘটনায় মারা গিয়েছিলেন। প্রিন্সেস ডায়নাও মারা গিয়েছেন সড়ক দুর্ঘটনায়। পৃথিবীর এত জনপ্রিয় ব্যক্তিরা সড়ক দুর্ঘটনায় মারা গেলেও সংশ্লিষ্ট দেশের সরকার বা সংশ্লিষ্ট মন্ত্রীর কেউ পদত্যাগ চায়নি। হৈ চৈ করেনি। শিশুদের গলায় ‘পদত্যাগ চাই’ ব্যানার ঝুলায় নি। শহিদ মিনারে যায়নি। এমনকি বাংলাদেশের এক সময়ের ডাকসাইটে অর্থমন্ত্রী জনাব সাইফুর রহমান সড়ক দুর্ঘটনায় মৃত্যুর পরও বুদ্ধিজীবী বা খোদ বিরোধীদল বিএনপির কেউ যোগাযোগমন্ত্রীর পদত্যাগ চায় নি। ডেইলি স্টার আমার সম্পর্কে অনেক অসত্য, ভিত্তিহীন রিপোর্ট ও প্রবন্ধ প্রকাশ করেছে, যার পরিপ্রেক্ষিতে আমি বিভিন্ন সময়ে সম্পাদককে চিঠি দিয়েছি। এর মধ্যে একটি চিঠি সংযুক্ত করা হল। ডেইলি স্টারে প্রকাশিত একটি লেখার প্রতিবাদ জানিয়ে আমি লেখককে একটি চিঠি দিয়েছি সেই চিঠিটি সংযুক্ত করা হল। যোগাযোগ মন্ত্রণালয় থেকে মাননীয় প্রধানমন্ত্রীর কাছে প্রেরিত সড়ক সংস্কার সংক্রান্ত একটি সার-সংক্ষেপকে উপজীব্য করে কতিপয় পত্রিকার অসত্য রিপোর্ট সংসদের নজরে এলে তা নিয়ে সংসদে উত্তপ্ত আলোচনা হয়। এ আলোচনায় আমাকে সমালোচিত হতে হয়। ০৫ ফেব্রুয়ারি, ২০১১ তারিখে দৈনিক প্রথম আলো পত্রিকার একটি সংবাদের পরিপ্রেক্ষিতে মাননীয় প্রধানমন্ত্রী বরাবর যোগাযোগ মন্ত্রণালয়ের অবকাঠামো মেরামত/সংস্কার সম্পর্কে একটি সার-সংক্ষেপ পাঠানো হয়। একই সময়ে প্রথম আলো সম্পাদক বরাবরেও একটি পত্র দেওয়া হয়। মাননীয় প্রধানমন্ত্রী বরাবর প্রেরিত সার-সংক্ষেপে এমন কিছু ছিলো না যা নিয়ে সংসদে উত্তপ্ত আলোচনা হতে পারে। যাঁরা ঐ সময় সংসদে পত্রিকার উদ্দেশ্যমূলক অসত্য রিপোর্ট নিয়ে আলোচনা করেছেনÑ তাঁরা ২০১৪ খ্রিস্টাব্দে নির্বাচিত দশম সংসদের এমপি এবং অনেকে ৮ জানুয়ারি মন্ত্রী হিসেবে শপথ গ্রহণ করেন। যার সম্পর্কে অহেতুক অসত্য কথা বলা হয়েছে, তিনি ২০১৪ খ্রিস্টাব্দের সাধারণ নির্বাচনের মাধ্যমে গঠিত দশম সংসদের এমপিও নন এবং মন্ত্রণালয়ের কোনো দায়িত্বেও নেই। এটি যে ঘরে-বাইরের একটি ষড়যন্ত্র তা সহজেই অনুমেয়। কোনো কোনো পত্রিকা লিখেছে, প্রথম জীবনে আমি নাকি সরকারি চাকুরি হারিয়েছিলাম- তা আদৌ সত্য নয়। আমার অধঃস্তন কর্মকর্তার অসর্তকতার কারণে একটি তথ্যগত ভুলের অভিযোগ উঠলে, তদন্তে ও চূড়ান্ত বিচারে তাতে আমার সম্পৃক্ততা প্রমাণিত হয় নি। পরবর্তীকালে আমি স্বেচ্ছায় পদত্যাগ করে চাকরি ছেড়ে ব্যবসায় এসেছি। এ প্রসঙ্গে উল্লেখ্য, ড. মোহাম্মদ আমীন ‘সময়ের পরশ পাথর’ নামে আমার সম্পর্কে বিভিন্নজনের বক্তব্য নিয়ে একটি সম্পাদনা গ্রন্থ প্রকাশ করেছেন। এ পুস্তিকা’র একটি পর্যালোচনা বা বুক রিভিউ করে প্রথম আলো’র রস-আলো। এ রস-আলো পর্র্যালোচনায় উল্লেখ করে আমি যখন টিসিবি-তে চাকুরি করি, তখনকার কোনো কর্মকর্তা সহকর্মীর কোনো স্মৃতিচারণ বইতে নেই। থাকলে ভালো হত। এ প্রেক্ষিতে ড. আমীন বইটির দ্বিতীয় সংস্করণে টিসিবি’র সে সময়কার পরিচালক মোবারক এ মোল্লা’র একটি বক্তব্য প্রকাশ করে।